
CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege privind unele facilităţi pentru copii, elevi  şi studenţi care vizitează muzee
Proiectul de Lege privind unele facilităţi pentru copii, elevi şi studenţi care vizitează muzee (P.L.-X 607/2005) a fost transmis Comisiei cu adresa nr. P.L.-X   607/2005 din 5 decembrie 2005.

Comisia pentru cultură, arte, mijloace de informare în masă a fost sesizată în fond cu acest proiect de Lege, spre avizare fiind transmis Comisiei pentru învăţământ, ştiinţă, tineret şi sport, Comisiei pentru buget, finanţe şi bănci şi Comisiei juridice, de disciplină şi imunităţi. Comisia a primit avize negative,  din partea Comisiei pentru învăţământ tineret şi sport  şi  din partea Comisiei juridice de disciplină şi imunităţi. Până la data întocmirii raportului, Comisia nu a primit avizul din partea Comisiei pentru buget finanţe şi bănci. În redactarea raportului, Comisia a ţinut cont de avizul favorabil nr.691 din 09.06.2005 emis de Consiliul Legislativ şi de punctul de vedere al Guvernului, nr.2088/06.09.2005, care nu susţine adoptarea acestui proiect de lege.
Potrivit prevederilor art. 73 din Constituţia României, republicată proiectul de Lege face parte din categoria legilor ordinare. 

Proiectul de Lege a fost dezbătut în şedinţa Comisiei din ziua de 22 decembrie 2005. 

În conformitate cu prevederile art. 51  din Regulamentul Camerei Deputaţilor, la dezbateri au luat parte: din partea Guvernului, d-nul  Virgil Ştefan Niţulescu, secretar de stat în Ministerului Culturii şi Cultelor. 

La lucrările Comisiei au fost prezenţi 19 deputaţi, din totalul de 21 membri ai Comisiei.

 Proiectul de Lege a fost adoptat de Senat în şedinţa din 24 noiembrie 2005.


Raportul Comisiei a fost adoptat cu majoritatea voturilor celor prezenţi în sală în momentul votării ( 12 voturi pentru respingere şi 2 voturi împotriva respingerii ).


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii, Comisia pentru cultură, arte, mijloace de informare în masă propune respingerea proiectului de Lege privind unele facilităţi pentru copii, elevi şi studenţi care vizitează muzee. Motivarea respingerii se întemeiază pe faptul că în prezent este reglementată  practicarea unor tarife reduse cu 50% pentru accesul elevilor şi studenţilor la muzee, concerte, spectacole de teatru, operă, şi alte manifestări culturale şi sportive, organizate de instituţii publice, conform prevederilor art.176 alin.(3) din Legea învăţământului.nr.84/1995, republicată, cu modificările şi completările ulterioare, de asemenea Ministerul Culturii şi Cultelor pregăteşte un parteneriat cu Euro26, program ce are în vedere facilitarea accesului la cultură pentru toţi tinerii în vârstă de până la 26 de ani;  implicaţiile financiare pe care le presupune acest proiect de lege ar fi necesitat indicarea unor surse de  finanţare ce nu sunt precizate,  încălcându-se astfel dispoziţiile art. 138 alin. (5) din Constituţia României, republicată.

